
Преди година закупих автомобил от автокъща.Сега установявам ,че една от основните фукции на автомобила не работи ,автомобила е 4х4 а тя не работи .Имам ли основание за претенции към продавача защото автомобила е продаден с дефект а той не ме е информирал и със сигурен ,че той е знаел за това.


 

Продажба на автомобил със скрит дефект
======================================

 

Цитирам Ви разпоредбите от Закона за задълженията и договорите, които са приложими в случая – 


“Чл. 193. Продавачът отговаря, ако продадената вещ има недостатъци, които съществено намаляват нейната цена или нейната годност за обикновеното или за предвиденото в договора употребление.  

Продавачът не отговаря за недостатъците, които са били известни на купувача при продажбата.  

Продавачът отговаря и когато не е знаел недостатъка. Съглашението за освобождаване от отговорност е недействително.


Чл. 194. След като приеме вещта, купувачът трябва да я прегледа в течение на времето, което е обикновено необходимо за това в подобни случаи, и незабавно да уведоми продавача за забелязаните недостатъци. Ако не направи това, вещта се смята одобрена, освен ако по-късно се открият недостатъци, които не са могли да бъдат забелязани при обикновен преглед. В последния случай правата на купувача се запазват, ако той незабавно уведоми продавача за открития недостатък.  

Уведомяване на продавача не е необходимо, ако той е знаел недостатъка.”


Поздрави,  

адв. Николина Митова  

тел. 0898 303092


